b'\n_START_ARTICLE_\nMTZ-50\n_START_PARAGRAPH_\nMTZ-50 on Belaruksen tehtaan vuosina 1962\xe2\x80\x931985 valmistama traktori, jonka valmistusm\xc3\xa4\xc3\xa4r\xc3\xa4 ottaen huomion siit\xc3\xa4 muunnellun MTZ-52:n valmistuksen sek\xc3\xa4 muut versiot kohosi 1 256 800 kappaleeseen. MTZ-52:a valmistettiin vuosien 1965\xe2\x80\x931985 ajan. Traktorin teho oli 55 hevosvoimaa (40 kW) ja massa 2 720 kg. My\xc3\xb6hemm\xc3\xa4n MTZ-52A:n massa oli 2 950 kg. Vaihteisto oli 9+2, joka tarjosi nopeudet 1,7 km/h\xe2\x80\x93 25,8 km/h.\n_START_SECTION_\nMTZ-50 Suomessa\n_START_PARAGRAPH_\nMTZ-50:\xc3\xa4 ei tiett\xc3\xa4v\xc3\xa4sti tuotu ainakaan kaupallisesti merkitt\xc3\xa4v\xc3\xa4ss\xc3\xa4 m\xc3\xa4\xc3\xa4rin Suomeen. Sen sijaan teknillisesti MTZ-50 oli merkitt\xc3\xa4v\xc3\xa4 traktori, koska siihen perustuu Belarus 500 -sarja, jota tuotiin Suomeen ja joka muodosti Suomen Belarus-kaupan kulta-ajan 1980-luvulla. Belaruksiin lis\xc3\xa4ttiin suomalainen turvaohjaamo Lappeenrannassa ja niit\xc3\xa4 maahantoi Konela. Traktoreiden v\xc3\xa4hitt\xc3\xa4ismyynnist\xc3\xa4 maatiloille vastasi useiden tukkukauppojen yhdess\xc3\xa4 omistama Agroma. Maatalouden ulkopuolella Belarus oli halpa aggregaatinpy\xc3\xb6ritt\xc3\xa4j\xc3\xa4 esimerkiksi rakennusliikkeille.'